कानपुर. यहां के चकेरी थानाक्षेत्र के तिवारीपुर में मंगलवार की शाम अचानक एक घर में लखनऊ एटीएस की टीम ने छापा मारी की। यहां पुलिस ने दो संदिग्ध आतंकी को अरेस्ट किया है। पुलिस का कहना है कि एटीएस के साथ कानपुर में कई जगह हमारा जॉइंट ऑपरेशन चल रहा है। इस समय उसके घर की तलाशी ली जा रही है।आगे पढ़िए पूरा मामला...
- मामला चकेरी थाना के तिवारीपुर का है। यहां लखनऊ की एटीएस की टीम ने एक मकान में छापा मारी की।
- छापेमारी में पुलिस ने घर से एक संदिग्ध फैजल (20) को अरेस्ट किया है। ये फैमिली के साथ 5 साल से रह रहा था।
- परिवार में पिता, बड़ा भाई इमरान (35) अपनी पत्नी और मंझला भाई दानिश (30) के साथ माता-पिता रहते हैं। घर के नीचे ही इसकी परचून की दुकान है।
- पिता अध्यापक के पद से रिटायर है। वहीं दानिश और पिता फरार हैं।
- वहीं सूत्रों के मुताबिक, फैजल के भाई इमरान को उन्नाव के बंथर से उठा लिया गया है।
- इस समय फैजल के घर मे केवल उसकी मां और भाभी ( इमरान की पत्नी ) मौजूद है। एटीएस की टीम पूछताछ कर रही है।
- स्थानीय लोगों के मुताबिक, 4 साल पहले फैजल के पिता ने इस मकान को मोहन लाल पाल नाम के व्यक्ति से खरीदा था।
- इसके यहां हर समय बड़े-बड़े लोगों का आना जाना लगा रहता था। इनकी दुकान रात 12 बजे तक खुली रहती थी।
- दो दिन पहले इसके यहां दो बड़ी गाड़ियों से भरकर लोग आए थे।
क्या कहना है पुलिस का ?
- एसएसपी आकाश कुलहरी का कहना है कि एटीएस के साथ कानपुर में कई जगह हमारा जॉइंट ऑपरेशन चल रहा है।
- आरोपी के घर की तलाशी अभी जारी है। लखनऊ के एक घर में छिपे आतंकी के बारे में इसी से जानकारी मिली है।
लखनऊ में भी जारी है एक संदिग्ध को पकड़ने का ऑपरेशन
- लखनऊ ठाकुरगंज इलाके में पुलिस का एक संदिग्ध आतंकी के साथ एनकाउंटर जारी है।
- आतंकी एक घर में छिपा है। दोनों तरफ से पहले रुक-रुक कर फायरिंग हुई। बाद में फायरिंग थम गई।
- एटीएस ने संदिग्ध से बात करने की कोशिश की, लेकिन उसने कहा कि वह जान दे देगा, लेकिन सरेंडर नहीं करेगा।
- इसके बाद फायरिंग दोबारा तेज हो गई। फायरिंग में संदिग्ध घायल हो गया है। एटीएस कमांडोज घर में दाखिल हो चुके हैं।
- NSG को स्टैंडबाय और अलर्ट पर रखा गया है। मीडिया रिपोर्ट्स के मुताबिक, इस संदिग्ध आतंकी के तार एमपी में मंगलवार को हुए ट्रेन ब्लास्ट से जुड़े हैं।
- यूपी एटीएस को कानपुर में एक संदिग्ध की गिरफ्तारी के बाद इसके लखनऊ में छिपे होने का इनपुट मिला था।
आगे की स्लाइड्स में देखिए फोटोज...
hin_Deva hin_Deva awa_Deva awa_Deva awa_Deva awa_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva